CELEX: 32021D1065
Language: et
Date: 2021-06-28 00:00:00
Title: Nõukogu otsus (ÜVJP) 2021/1065, 28. juuni 2021, millega muudetakse ühismeedet 2005/889/ÜVJP, millega asutatakse Euroopa Liidu piirihaldamise abimissioon Rafah piiriületuspunktis (EU BAM Rafah)

29.6.2021   
               
               
                  ET
               
               
                  Euroopa Liidu Teataja
               
               
                  L 229/11
               
            
         NÕUKOGU OTSUS (ÜVJP) 2021/1065,
         28. juuni 2021,
         millega muudetakse ühismeedet 2005/889/ÜVJP, millega asutatakse Euroopa Liidu piirihaldamise abimissioon Rafah piiriületuspunktis (EU BAM Rafah)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 12. detsembril 2005 vastu ühismeetme 2005/889/ÜVJP, (1) millega asutati Euroopa Liidu piirihaldamise abimissioon Rafah piiriületuspunktis (EU BAM Rafah).
                  
               
                     (2)
                  
                  
                     Nõukogu võttis 30. juunil 2020 vastu otsuse (ÜVJP) 2020/955, (2) millega muudeti ühismeedet 2005/889/ÜVJP ning pikendati selle kehtivust kuni 30. juunini 2021.
                  
               
                     (3)
                  
                  
                     4. märtsil 2021 leppis poliitika- ja julgeolekukomitee EU BAM Rafah strateegilise läbivaatamise raames kokku, et EU BAM Rafah’d tuleks pikendada veel 24 kuu võrra kuni 30. juunini 2023.
                  
               
                     (4)
                  
                  
                     1. juunil 2021 märkis poliitika- ja julgeolekukomitee lisaks, et Iisraeli ja Palestiina omavalitsuse esitatud teavet arvesse võttes tuleks EU BAM Rafah’d pikendada ühe aasta võrra kuni 30. juunini 2022.
                  
               
                     (5)
                  
                  
                     Ühismeedet 2005/889/ÜVJP tuleks seetõttu vastavalt muuta.
                  
               
                     (6)
                  
                  
                     EU BAM Rafah viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühismeedet 2005/889/ÜVJP muudetakse järgmiselt.
            
                        1)
                     
                     
                        Artikli 13 lõikesse 1 lisatakse järgmine lõik:
                        „EU BAM Rafah tegevusega seonduvate kulutuste katmiseks ette nähtud lähtesumma ajavahemikul 1. juulist 2021 kuni 30. juunini 2022 on 2 460 000 eurot.“
                     
                  
                        2)
                     
                     
                        Artikli 16 teine lõik asendatakse järgmisega:
                        „Ühismeede kaotab kehtivuse 30. juunil 2022.“
                     
                  
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 1. juulist 2021.
         
         
            Luxembourg, 28. juuni 2021
            
               
                  Nõukogu nimel
               
               
                  eesistuja
               
               M. do C. ANTUNES
            
         
         
            (1)  Nõukogu 25. novembri 2005. aasta ühismeede 2005/889/ÜVJP, millega asutatakse Euroopa Liidu piirihaldamise abimissioon Rafah piiriületuspunktis (EU BAM Rafah) (ELT L 327, 14.12.2005, lk 28).
         
            (2)  Nõukogu 30. juuni 2020. aasta otsus (ÜVJP) 2020/955, millega muudetakse ühismeedet 2005/889/ÜVJP, millega asutatakse Euroopa Liidu piirihaldamise abimissioon Rafah piiriületuspunktis (EU BAM Rafah) (ELT L 212, 3.7.2020, lk 18).